
Z A P I S N I K
32. sjednice Vijeća Mjesnog odbora „Ban Keglević“
22. siječnja 2024.
 u prostoru MS Ban Keglević, Bleiweisova 24 
s početkom 18:00 sati

NAZOČNI ČLANOVI VIJEĆA:

Kristina Cencelj, Mirjan Saračević, Milena Kramer, Luka Saračević, Ivan Nakić, Tomislav Uršić i Vesna Žulj

Predsjedava Tomislav Uršić, predsjednik Vijeća.

Zapisnik vodi Tomislav Uršić.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 32. sjednicu Vijeća Mjesnog odbora.

Predsjednik stavlja zapisnik na glasovanje.
Vijeće jednoglasno prihvaća tekst Zapisnika 31.  sjednice  

Ivan Nakić predlaže dopunu dnevnog reda točka 3. Trg Francuske Republike 15, postavljanje uzdignute plohe i točka 4. Obilježavanje pješačkog prijelaza preko parkirališta u Reljkovićevoj ulici.
Predsjednik stavlja  dnevni red sa dopunama na glasovanje.
Vijeće jednoglasno donosi

           DNEVNI RED

1. Plan potreba za aktivnostima, programima i projektima unapređenja kvalitete      

 života građana Mjesnog odbora „Ban Keglević“ u 2024.

2. Zahtjev za korištenjem prostora mjesne samouprave, Bleiweisova 24

· Udruga za prirodnu životnu pomoć
3. Trg Francuske Republike 15, postavljanje uzdignute plohe 

4.  Obilježavanje pješačkog prijelaza preko parkirališta u Reljkovićevoj ulici
5.  Informacije, pitanja i prijedlozi

Ad 1.  Plan potreba za aktivnostima, programima i projektima unapređenja kvalitete      

 života građana Mjesnog odbora „Ban Keglević“ u 2024.
Predsjednik usmeno informira nazočne o predmetu rasprave i odlučivanja.

U raspravi sudjeluju svi.

Vijeće jednoglasno  donosi

	PLAN 

potreba za aktivnostima, programima i projektima unapređenja

kvalitete života građana 
Mjesnog odbora „Ban Keglević“ u 2024.

                                                               Članak 1. 
Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima

                                                              Članak 2. 
Planirana sredstva iz članka 1. u Mjesnom odboru, u ukupnom iznosu od 4.000,00 eura, raspoređuju se za sljedeće aktivnosti:

 DRUŠTVENI ŽIVOT I KULTURA  

	Naziv aktivnosti 
	Ukrašavanje platoa "Keglević"

	Opis aktivnosti  
	Iscrtavanje grafita na asfaltnoj podlozi platoa na sjevernoj strani igrališta RK Metalac

	Cilj(evi) aktivnosti 
	Uljepšavanje okoliša, druženje građana, upoznavanje građana s grafiterskom i urbanom umjetnosti

	Datum održavanja
	16.11.2024. (ovisno o vremenskim prilikama)

	Procijenjena vrijednost  
	1.150 eura

	 

	 DRUŠTVENI ŽIVOT I KULTURA  

	Naziv aktivnosti 
	Ulična predstava 

	Opis aktivnosti  
	Kraj škole - predstava "Carolija šešira" ili slično

	Cilj(evi) aktivnosti 
	Ulični performance za djecu - predstava "Čarolija šešira" ili slično u parku na Trgu Francuske Republike. Predstava za djecu i mlade, druženje građana prije odlaska na ljetne praznike

	Datum održavanja
	8.6.2024. (ovisno o vremenskim prilikama)

	Procijenjena vrijednost  
	800 eura

	

	DRUŠTVENI ŽIVOT I KULTURA  

	Naziv aktivnosti 
	KUF na Kegliću

	Opis aktivnosti  
	Kulturni ulični festival - dan na Kegliću

	Cilj(evi) aktivnosti 
	 Festival u organizaciji Cirkorame, kratke cirkuske predstave koje se igraju na otvorenom, svaki dan u drugom kvartu. Jedan dan KUFa na Platou Keglić

	Datum održavanja
	28.9.2024. (ovisno o vremenskim prilikama)

	Procijenjena vrijednost  
	1.450 eura

	 

	SPORT I REKREACIJA 

	Naziv aktivnosti 
	Latino večer 


	Opis aktivnosti  
	Radionica salse i latino plesnjak za građanstvo

	Cilj(evi) aktivnosti 
	Rekreacija, učenje novog plesa, druženje građana

	Datum održavanja
	17.5.2024.

	Procijenjena vrijednost  
	600 eura

	 

	
	

	                                                                        Članak 3. 
Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	   
	

	                                                                       Članak 4.
Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 


Ad 2. Zahtjev za korištenjem prostora mjesne samouprave, Bleiweisova 24

· Udruga za prirodnu životnu pomoć

Predsjednik usmeno informira nazočne o predmetu rasprave i odlučivanja.

U raspravi sudjeluju svi.

Vijeće jednoglasno  donosi

Z A K L J U Č A K

              o povremenom  korištenju prostora mjesne samouprave

1. Udruzi za prirodnu životnu pomoć odobrava se povremeno korištenje prostora u objektu koji koristi Mjesni odbor  „Ban Keglević“, Bleiweisova 24, u terminu subotom od 17:00 do 21:30 sati.

 
2. Prostor  iz točke 1. ovog zaključka, koristiti će Udruga za prirodnu životnu   pomoć. 

3. Udruga za prirodnu životnu pomoć se obvezuje se postupati s pažnjom dobrog gospodara u korištenju  prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost, izdati će odobrenje o korištenju. 

Ad 3.  Trg Francuske Republike 15, postavljanje uzdignute plohe
Predsjednik usmeno informira nazočne o predmetu rasprave i odlučivanja.
U raspravi sudjeluju svi.

Vijeće većinom glasova (6 za i 1 protiv) donosi
                                                                   ZAKLJUČAK

                                                 o postavljanju uzdignute plohe 

                                               na Trgu Francuske Republike 15

1. Vijeće Mjesnog odbora „Ban Keglević“  traži  postavljanje uzdignute plohe na Trgu Francuske Republike k. br. 15 (zapadna strana objekta PU Črnomerec).

2. Postavljanjem uzdignute plohe  povećala bi se sigurnost prelaska pješaka, (prvenstveno djece) na postojećem pješačkom prijelazu kod raskrižja  Trga Francuske Republike i Reljkovićeve ulice.

3. Ovaj Zaključak se dostavlja Vijeću Gradske četvrti Črnomerec.

Ad 4.  Obilježavanje pješačkog prijelaza preko parkirališta u Reljkovićevoj ulici

Predsjednik usmeno informira nazočne o predmetu rasprave i odlučivanja.
U raspravi sudjeluju svi.

Vijeće jednoglasno  donosi
ZAKLJUČAK 

                            o  obilježavanje pješačkog prijelaza preko parkirališta
                                                  u Reljkovićevoj ulici
1. Vijeće Mjesnog odbora „Ban Keglević“  traži  obilježavanje pješačkog prijelaza preko parkirališta u Reljkovićevoj ulici.

2. Pješački bi spojio novopostavljenu stazu na  Trgu Franje Tuđmana sa Reljkovićevom ulicom.

3. Ovaj Zaključak se dostavlja Vijeću Gradske četvrti Črnomerec.

Ad 5.  Informacije, pitanja i prijedlozi
Obzirom da se nitko ne javlja za riječ predsjednik zatvara sjednicu.

Dovršeno u 19:30 sati.
KLASA: 024-08/24-003/88

URBROJ: 251-13-11-3/006-24-2
Zagreb, 22. siječnja  2024.







      


      Predsjednik










Vijeća Mjesnog odbora







        


     Ban Keglević








                Tomislav Uršić v. r
Glasovanje na 32. sjednici;
	
	
	
	
	

	Član Vijeća
	Točka 1.
	Točka 2. 
	Točka 3.
	Točka 4. 

	Mirjan Saračević
	+
	+
	+
	+

	Ivan Nakić
	+
	+
	+
	+

	Kristina Cencelj
	+
	+
	+
	+

	Tomislav  Uršić
	+
	+
	+
	+

	Luka Saračević
	+
	+
	-
	+

	Milena Kramer
	+
	+
	+
	+

	Vesna Žulj
	+
	+
	+
	+

	    SUZDRŽAN=  0
	
	
	
	

	    NIJE PRISUTAN= prekrižiti ime
	
	
	


